Breithiúnas na Cúirte Breithiúnais (an Seachtú Dlísheomra) an 6 Iúil 2023 (iarraidh ar réamhrialú ón Dioikitiko Protodikeio Athinon - an Ghréig) – Ethnikos Organismos Pistopoiisis Prosonton & Epangelmatikou Prosanatolismou (Eoppep) v Elliniko Dimosio
(Cás = "n" "Case"  IF
= "o" "Joined Cases" C-404/221, Ethnikos Organismos Pistopoiisis Prosonton & Epangelmatikou Prosanatolismou)
(Tarchur chun réamhrialú – Faisnéis agus comhairliúchán le fostaithe – Treoir 2002/14/CE – Raon feidhme – An coincheap “gnóthas atá ag gabháil do ghníomhaíocht eacnamaíoch” – Duine dlítheanach faoi rialú an dlí phríobháidigh atá ag feidhmiú san earnáil phoiblí – Deireadh a chur le hoibrithe atá ceaptha i bpoist bhainistíochta – Easpa faisnéise agus comhairliúcháin roimh ré le hionadaithe na bhfostaithe)
Teanga an cháis: an Ghréigis
An chúirt a rinne an tarchur
Dioikitiko Protodikeio Athinon
Páirtithe sna príomhimeachtaí
Iarratasóir: Ethnikos Organismos Pistopoiisis Prosonton & Epangelmatikou Prosanatolismou (Eoppep)
Cosantóir: Elliniko Dimosio
An chuid oibríochtúil
1.     Maidir le hAirteagal 2(a) de Threoir 2002/14/CE ó Pharlaimint na hEorpa agus ón gComhairle an 11 Márta 2002 lena mbunaítear creat ginearálta chun fostaithe sa Chomhphobal Eorpach a chur ar an eolas agus chun dul i gcomhairle leo,
ní mór léiriú a dhéanamh mar seo a leanas:
d’fhéadfaí tagairt a dhéanamh leis an bhforáil sin do dhuine dlítheanach faoi rialú an dlí phríobháidigh a ghníomhaíonn mar dhuine faoi rialú an dlí phoiblí agus a fheidhmíonn cumhachtaí poiblí i gcás ina bhforáiltear leis freisin, maidir le luach saothair, seirbhísí atá in iomaíocht leo siúd a sholáthraíonn oibreoirí margaidh.
2.    Maidir le hAirteagal 4(2)(b) de Threoir 2002/14,
ní mór léiriú a dhéanamh mar seo a leanas:
níl feidhm ag an oibleagáid maidir le faisnéis agus comhairliúchán a leagtar síos ann i gcás athrú poist do líon beag fostaithe a cheaptar ar bhonn eatramhach ar róil bhainistíochta, i gcás nach féidir leis an athrú sin difear a dhéanamh don staid, don struchtúr sin nó d’fhorbairt dhóchúil na fostaíochta laistigh den ghnóthas lena mbaineann, nó i gcás ina gcuirtear fostaíocht i mbaol níos ginearálta.
____________
1 IO C 359, 19.9.2022.